SL Uradni list Evropske unije L 272/18

ODLOČBA KOMISIJE

z dne 14. oktobra 2005

o programih za izkoreninjenje in spremljanje bolezni živali, nekaterih oblik TSE in za preprečevanje zoonoz, ki so upravičeni do finančnega prispevka Skupnosti v letu 2006

(notificirano pod dokumentarno številko K(2005) 3922)

(2005/723/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1), in zlasti člena 24(5) in člena 32 Odločbe,

ob upoštevanju naslednjega:

(1) Nekatere države članice so Komisiji predložile programe za izkoreninjenje in spremljanje bolezni živali, programov pregledov, namenjenih preprečevanju zoonoz in programov za izkoreninjenje in spremljanje nekaterih oblik transmisivnih spongiformnih encefalopatij (TSE), za katere želijo prejeti finančni prispevek Skupnosti.

(2) V skladu z Uredbo Sveta (ES) št. 1258/1999 z dne 17. maja 1999 o financiranju skupne kmetijske politike (2) je treba programe za izkoreninjenje in nadzorovanje bolezni živali in zoonoz financirati v okviru Jamstvenega oddelka Evropskega kmetijskega usmerjevalnega in jamstvenega sklada. Za namene finančnega nadzora veljata člen 8 in 9 navedene uredbe.

(3) Uredba (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih oblik transmisivnih spongiformnih encefalopatij (3) določa pravila za spremljanje in izkoreninjenje TSE pri živalih iz vrst govedi, ovac in koz.

(4) Pri pripravljanju seznamov programov za izkoreninjenje in spremljanje bolezni živali, seznama programov pregledov, namenjenih preprečevanju zoonoz in seznama programov za izkoreninjenje in spremljanje nekaterih oblik transmisivnih spongiformnih encefalopatij (TSE), ki so upravičeni do finančnega prispevka Skupnosti za leto 2006, in predlagane stopnje ter najvišjega zneska prispevka za vsak program, je treba upoštevati tako korist programa za Skupnost, njegovo skladnost s tehničnimi določbami ustrezne veterinarske zakonodaje Skupnosti, kot obseg razpoložljivih odobrenih proračunskih sredstev.

(5) Države članice so Komisiji posredovale podatke, ki ji omogočajo oceno koristi za Skupnost v primeru zagotovitve finančnega prispevka za programe za leto 2006.

(6) Komisija je preučila vsak predloženi program z veterinarskega kakor tudi s finančnega vidika in sklenila, da je treba navedene programe vključiti v sezname programov, upravičenih do finančnega prispevka Skupnosti v letu 2006.

(7) Glede na pomembnost navedenih programov za varovanje javnega zdravja in zdravja živali, kakor tudi obvezno uporabo v vseh državah članicah v primeru programov TSE, je treba zagotoviti najprimernejšo stopnjo finančne pomoči Skupnosti.

(8) Zato je primerno sprejeti seznam programov, ki so v letu 2006 upravičeni do finančnega prispevka Skupnosti, ter določiti predlagano stopnjo in najvišji znesek navedenih prispevkov.

(9) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

1. Programi za izkoreninjenje in spremljanje bolezni živali, ki so našteti v Prilogi I, so v letu 2006 upravičeni do finančnega prispevka Skupnosti.

2. Za vsak program iz odstavka 1 znašata predlagana stopnja in najvišji znesek finančnega prispevka Skupnosti toliko, kot je določeno v Prilogi I.

Člen 2

1. Programi pregledov, namenjeni preprečevanju zoonoz, ki so našteti v Prilogi II, so v letu 2006 upravičeni do finančnega prispevka Skupnosti.

2. Za vsak program iz odstavka 1 znašata predlagana stopnja in najvišji znesek finančnega prispevka Skupnosti toliko, kot je določeno v Prilogi II.

Člen 3

1. Programi za spremljanje TSE (BSE in praskavca), ki so navedeni v Prilogi III, so upravičeni do finančnega prispevka Skupnosti v letu 2006.

2. Za vsak program iz odstavka 1 znašata predlagana stopnja in najvišji znesek finančnega prispevka Skupnosti toliko, kot je določeno v Prilogi III.

Člen 4

1. Programi za izkoreninjenje BSE, ki so navedeni v Prilogi IV, so upravičeni do finančnega prispevka Skupnosti v letu 2006.

2. Za vsak program iz odstavka 1 znašata predlagana stopnja in najvišji znesek finančnega prispevka Skupnosti toliko, kot je določeno v Prilogi IV.

Člen 5

1. Programi za izkoreninjenje praskavca, ki so navedeni v Prilogi V, so upravičeni do finančnega prispevka Skupnosti v letu 2006.

2. Za vsak program iz odstavka 1 znašata predlagana stopnja in najvišji znesek finančnega prispevka Skupnosti toliko, kot je določeno v Prilogi V.

Člen 6

Ta odločba je naslovljena na države članice.

V Bruslju, 14. oktobra 2005 Za Komisijo Markos KYPRIANOU Član Komisije

(1) UL L 224, 18.8.1990, str. 19. Odločba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

(2) UL L 160, 26.6.1999, str. 103.

(3) UL L 147, 31.5.2001, str. 1. Uredba, kakor je bila nazadnje spremenjena z Uredbo Komisije (ES) št. 1292/2005 (UL L 205, 6.8.2005, str. 3).

PRILOGA I Seznam programov za izkoreninjenje in spremljanje bolezni živali (člen 1(1)) STOPNJA IN NAJVIŠJI ZNESEK FINANČNEGA PRISPEVKA SKUPNOSTI Bolezen Država članica Stopnja (%) Najvišji znesek (EUR) Bolezen Aujeszkega Belgija 50 160 000 Španija 50 100 000 Bolezen modrikastega jezika Španija 50 2 200 000 Francija 50 150 000 Italija 50 1 000 000 Portugalska 50 1 250 000 Goveja bruceloza Grčija 50 300 000 Španija 50 6 000 000 Irska 50 1 750 000 Italija 50 2 600 000 Ciper 50 300 000 Poljska 50 260 000 Portugalska 50 1 800 000 Združeno kraljestvo (1) 50 1 900 000 Goveja tuberkuloza Estonija 50 65 000 Španija 50 5 000 000 Italija 50 1 800 000 Poljska 50 800 000 Portugalska 50 240 000 Klasična prašičja kuga Češka 50 35 000 Nemčija 50 600 000 Francija 50 400 000 Luksemburg 50 15 000 Slovenija 50 25 000 Slovaška 50 400 000 Enzootska goveja levkoza Estonija 50 5 000 Italija 50 200 000 Litva 50 100 000 Latvija 50 50 000 Portugalska 50 100 000 Ovčja in kozja bruceloza (B melitensis) Grčija 50 600 000 Španija 50 6 500 000 Francija 50 150 000 Italija 50 3 200 000 Ciper 50 310 000 Portugalska 50 1 000 000 Poseidom (2) Francija (3) 50 100 000 Steklina Avstrija 50 180 000 Češka 50 390 000 Nemčija 50 750 000 Estonija 50 990 000 Francija 50 105 000 Finska 50 100 000 Litva 50 600 000 Latvija 50 650 000 Poljska 50 3 750 000 Slovenija 50 300 000 Slovaška 50 400 000 Afriška prašičja kuga/Klasična prašičja kuga Italija 50 50 000 Skupaj 49 730 000 (1) Združeno kraljestvo samo kar zadeva Severno Irsko. (2) Osrčnikova vodenica, babezioza in goveja anaplazmoza, ki jih prenašajo insekti prenašalci v francoskih prekomorskih departmajih. (3) Francija samo kar zadeva Guadeloupe, Martinik in Reunion.

PRILOGA II Seznam programov pregledov, namenjenih preprečevanju zoonoz (člen 2(1)) STOPNJA IN NAJVIŠJI ZNESEK FINANČNEGA PRISPEVKA SKUPNOSTI Zoonoza Država članica Stopnja Najvišji znesek (EUR) Salmonela Avstrija 50 % 72 000 Belgija 50 % 650 000 Ciper 50 % 69 000 Danska 50 % 155 000 Nemčija 50 % 900 000 Francija 50 % 315 000 Irska 50 % 75 000 Italija 50 % 675 000 Latvija 50 % 73 000 Nizozemska 50 % 759 000 Portugalska 50 % 488 000 Slovaška 50 % 232 000 Skupaj 4 463 000

PRILOGA III Seznam programov za spremljanje transmisivnih spongiformnih encefalopatij (TSE) (člen 3(1)) STOPNJA IN NAJVIŠJI ZNESEK FINANČNEGA PRISPEVKA SKUPNOSTI Bolezen Država članica Stopnja opravljenih hitrih in razločevalnih testov Najvišji znesek (EUR) Transmisivne spongiformne encefalopatije (TSE) Belgija 100 % 3 155 000 Češka 100 % 1 485 000 Danska 100 % 2 115 000 Nemčija 100 % 13 940 000 Estonija 100 % 225 000 Grčija 100 % 545 000 Španija 100 % 8 305 000 Francija 100 % 24 395 000 Irska 100 % 5 035 000 Italija 100 % 7 345 000 Ciper 100 % 280 000 Latvija 100 % 340 000 Litva 100 % 700 000 Luksemburg 100 % 135 000 Madžarska 100 % 915 000 Malta 100 % 25 000 Nizozemska 100 % 4 375 000 Avstrija 100 % 1 755 000 Poljska 100 % 3 430 000 Portugalska 100 % 1 605 000 Slovenija 100 % 390 000 Slovaška 100 % 665 000 Finska 100 % 935 000 Švedska 100 % 285 000 Združeno kraljestvo 100 % 5 925 000 Skupaj 88 305 000

PRILOGA IV Seznam programov za izkoreninjenje BSE (člen 4(1)) STOPNJA IN NAJVIŠJI ZNESEK FINANČNEGA PRISPEVKA SKUPNOSTI Bolezen Država članica Stopnja Najvišji znesek (EUR) BSE Belgija 50 % izločitev 150 000 Češka 50 % izločitev 750 000 Danska 50 % izločitev 100 000 Nemčija 50 % izločitev 875 000 Estonija 50 % izločitev 15 000 Grčija 50 % izločitev 15 000 Španija 50 % izločitev 1 000 000 Francija 50 % izločitev 300 000 Irska 50 % izločitev 2 800 000 Italija 50 % izločitev 200 000 Ciper 50 % izločitev 15 000 Luksemburg 50 % izločitev 100 000 Nizozemska 50 % izločitev 60 000 Avstrija 50 % izločitev 15 000 Poljska 50 % izločitev 985 000 Portugalska 50 % izločitev 685 000 Slovenija 50 % izločitev 25 000 Slovaška 50 % izločitev 65 000 Finska 50 % izločitev 25 000 Združeno kraljestvo 50 % izločitev 530 000 Skupaj 8 710 000